Васильев, Флор Иванович — версиосыз куспын пӧртэмлык — Википедия\nВасильев, Флор Иванович — версиосыз куспын пӧртэмлык\nВасильев, Флор Иванович (тупатыны)\n02:33, 25 оштолэзе 2010 версия\n135 байт ватсаллям , 11 лет назад\n02:03, 25 оштолэзе 2010 версия (тупатыны)\nп (переименовал «Флор Иванович Васильев» в «Васильев, Флор Иванович»)\n02:33, 25 оштолэзе 2010 версия (тупатыны) (быдтоно)\n'''Флор Иванович Васильев''' -— кылбурчи-лирик. Вордӥськиз 15-тӥ феврале 1934-тӥ арын [[Яр ёросысь|Яр ёрос]]ысь [[Бердыш|Бердыш]] гуртын. [[Укан|Укан]] черкогуртысь школаез йылпумъяса, Ф. Васильев дышетскыны пыриз [[Глазкарысь|Глазкар]]ысь педучилищее, нош 1953-тӥ арын - отысь ик пединститутэ. Тодон-валанзэ муромытэм сяна, дыр шедьтылӥз [[«Красное знамя» (газетэн)|«Красное знамя»]] ёрос газетын ужаны. 1959-тӥ арын валтӥсь редакторлэн воштӥсез луиз. 1962-тӥ арысен кутскыса, куать ар ӵоже кивалтӥз [[«Комсомолец Удмуртии»|«Комсомолец Удмуртии»]] газетэн, нош 1967-тӥ-1968-тӥ аръёсы [[«Советской Удмуртия» |«Советской Удмуртия»]] газетлэн редакторезлэн воштӥсез кариськиз. Бӧрысь ини басьтӥськиз[[«Молот»|«Молот»]] журнал борды - редакторе пуктӥзы. Озьы ик [[Удмуртиысь Писательёслэн союззылэн|Удмуртиысь Писательёслэн союз]]зылэн председателез луиз. 6-тӥ июле 1978-тӥ арын, сюрес вылын кышкыт учыре шедьыса, быриз.\nФлор Васильев кылбуръёс гожъяны кутскиз, педучилищеын дышетскыкуз. Таосыз ужъёсыз ылесьгес вал, шуыны луоз. Пединститутын ини чуръёсыз пур пуштросъемесь, вольытэсь пӧрмыны шӧтазы. 1957-тӥ арын куд-ог кылбуръёсыз шедизы [[«Стихи удмуртских поэтов»|«Стихи удмуртских поэтов»]], [[«Ворекъяло кизилиос»|«Ворекъяло кизилиос»]] бичетъёсы. 1967-тӥ арын потэм [[«Лирика»|«Лирика»]] книгаяз удмурт кылбуръёссэ ӟуч кылэ берыктыса сётэ. 1971-тӥ арын Москваын югыт дуннеез адӟе солэн [[«Черёмуха»|«Черёмуха»]] книгаез. Васильев поттыса вуттӥз удмурт кылбуръёсын 7 книгазэ, ӟуч кылбуръёсын - 5-сэ.\nКылбуръёсаз автор возьматэ вордӥськем палдэ, анайдэ, ӵыжы-выжыдэ яратон мылкыдэз. Лирической героез котьку дурбасьтэ улонын умоез понна. Валаське: кылбурлэсь шокамзэ - ритмзэ, рифмазэ - гожъяськись туж ӟеч шӧдылӥз. Оло, соин но тросэз ужъёсыз пӧрмемын ини кырӟанъёслы. Инкуазь суредъёс Флор Васильевлэн кылбуръёсаз выжыкылын выллем улӟо кадь. Яратонлы, синмаськонлы сӥзем ужъёсыз но сюлэмез бугырто.\n[[Категория:Удмуртиысь дано адямиос]]